Den Vest-Sjællandske Avis, 1815-11-07
Man har bemærket, at Paris har i dette Krigsaar havt over 7000 flere døde end som sædvanlig. Man kunde glæde sig over Tingenes nærværende Gang i Verden, naar blot alle Magter vilde efterfølge Engellands og Danmarks vilse Exempel, befordre Oplysningen og tillade Landets Jndvaanere al sømmelig Tale- og Skrive-Friehed. Men i Kirkestaten ere alle politiske Tidender og Skrifter forbudte; i det Sardinske er paa Pavens Forestilling alle Romaner forbudte og alle Eiere deraf forpligtede til at udlevere dem. (Napoleon despotiserede Frankerige er Journalen le Courier forbudt, fordi paa sin, andre giøre det paa deres Maade), den holdt en Lovtale over Porlier og skildrede ham som Forsvareren af liberale Jdeer. Men man synes at antage disse i Madrit selv, hvor Ministeriet for det offentlige Tilsyn er ophævet, og dets Sager henlagte under den almindelige Retspleie. Hvad er saa mærkværdigt at betragte som Handelens Gang, paa den beroer Staternes Fald og Flor, i den ligger som oftest Hovedgrunden til Nationernes Stridigheder, ligesom i de menneskelige Lidenskaber. til Regenternes. Vende vi vore Blikke hen til vore Nordiske Naboer, de Svenske, saa høre vi at Udførselen af Jern har været langt stærkere i 1815, end som i mange Aar tilforn, indtil Enden af September var allerede udført 246,000 Skippund og man antager at Total-Udførselen fra hele det Svenske Rige har udgjort 340,000 Skippund. Udførselen af Brædder og Trævarer var meget i Standsning; da der blev lagt en svær Afgivet derpaa, naar Udførselen skeede med fremmede Skibe, men den er nu hævet. Hidindtil har Udførselen af Jern, især af Stangjern fra Sverrig været meget standset af de politiske Omstændigheder, man begynder derfore at bruge Jernet til mange Ting i Sverrig, hvortil man før har brugt Træ, saaledes har Stockholm faaet sin første Jernbro, over et Sund der fører til Manilla-Holmen; den er 5 1/2 Alen bred med 2 Buer og veier 14 Skpd. Sukkeret var til en Tid steget i Prisen i London, da Rygtet havde overdrevet det Tab, som Jamaica-Floden havde lidt, Priserne faldt siden, da mange Skibe af denne Flode indløb velbeholdne i Engelland; i Hamborg holdt de fine Sukkere sig stedse i Prisen, man mener at denne Artikel ikke kan falde meget. J Sukkerproduktionen er foregaaet en Hovedforandring, da en Franskmand paa Martinique, ved Navn Dorion, har opfundet et Middel til paa en meget simplere og fordeelagtigere Maade at klare Sukkeret og som bestaaer i, at kaste i Kiedelen imedens Sukkeret kaager et vist Qvantum Bark, af det saakaldte Pyramidele Ælme Træe, for at meddeele denne Hemmelighed, har Raffinadeurerne paa Martinique betalt ham 100,000 Franker, de paa Guadeloupe ligesaameget og Engellænderne 300,000, saa at han i en Hast er bleven til en riig Mand. (Hidindtil betiente man sig af Kalkvand og Oxeblod for at klare Sukkeret og ved de fiinere Sorter af Æggehvide, som man maatte gientage 3 til 4 Gange). Land handelens Gang sees meest af de store Tydske Messer; den Frankfurter var i det Hele meere slet end god; Uldne- og Læder-Varer holdt sig bedst i Prisen, især havde de sidste en stærk Afsætning; Uroelighederne i Frankerige bidroge meget til at denne Messe ikke faldt godt ud; Veiret var meget gunstigt, men det tillokkede flere Besøgere end som Kiøbere; de Engelske Kiøbmænd solgte deres hvide Varer, Klædevarer og Kattuner til saa lave Priser, at de Tydske Fabrikantere paa ingen Maade kunde holde Priis med dem, saa at disse maae nødvendig blive ødelagte naar det skal vare ved. Samme Klage høres fra den Brunsviger Messe; Preussiske Klædevarer, havde vel en rivende Afsætning, ogsaa blev Læder i Følge Tidsomstændighederne meget søgt, men i det Heele kunde de Tydske Fabrikvarer ikke staae sig imod de Engelske, især kom de Sachsiske og Scheitserske reent tilkort, mange af disse sagde sukkende: at det var den sidste Gang de kom til Messen. Endnu større Klager over Handelens slette Tilstand hører man fra Østerrig; under Krigen og Havenes Spærring gik hele den Levantiske Handel med Sukker, Caffe og Bomuld over Østerrig, nu er det forbi, og Uroelighederne i Tyrkiet og Krigen med Servien formindsker den endnu mere; dengang bleve Østerrigske Fabrikater forsendte overalt i Curopa, nu hentes de fra Engelland; Handelen paa Rusland og Polen er ogsaa meget svag, da Rusland, som af al Magt søger at ophielpe sine egne Fabriker, har forbudt Jndførselen af de fleste Artikler; Silkefabrikerne lide især, da Kiøbmændene fra det Lombardiske Rige, har faaet Tilladelse til at besøge de Østerrigske Markeder, Følgen af alt dette er, at Væverstolene staae stille, at mange Mennesker blive brødløse og maae gribe til Tiggerstaven, og at mangfoldige Familier blive ødelagte. (Det er indlysende at Napoleons Continentale System, saa fordærveligt som det var for Søestæderne, saa fordeelagtigt var det i Grunden for Europas Jndland. Søehandelen paa det middellandske Hav leed meget i Aar af Barbarernes Røverier, foruden Engellænderne respecterede de kun det Russiske Flag, som havde til Følge at denne Nations Skibe blive nu fortrinligt søgte til Fragter; Ruslands bekiendte Overmagt og stærke Flode i det sorte Hav, var formodentlig Hovedaarsagerne til denne Skaansel. Spanien er i Aar bleve blevet overflødigt forsynet med Trævarer fra Norge og Sverrig, Nordamerikanerne drive den stærkeste Handel paa Cadix, der holdes med stor Strænghed, over at forbudne Varer ikke blive indførte, Kongen af Spanien skal have fordoblet Afgiften paa Jndførselen af Engelske uldne Varer, dermed har den Kongelige Spanske General Montarlo givet Handelen frie i St. Martha i Sydamerika, og tilladt Jndvaanerne i Nye Grenada at føre Handel med Jamaica. For om mueligt at skaffe sin Handel paa China en større Frihed, sender Engelland paa nye et Gesandtskab til dette Rige. (Af Börseh., Hamb. Corr. og udenl. Journaler)